
****

**Apsveicam Kristeru ar iekļūšanu Eiropas Savienības Dabaszinātņu olimpiādes (EUSO) atlases otrajā posmā**

Eiropas Savienības Dabaszinātņu olimpiāde (EUSO) ir integrēta, daudznozaru uz praktiskajiem darbiem balstīta olimpiāde. EUSO uzdevumi ir problēmorientēti, komandas darbā balstīti, kas ļauj dalībniekiem attīstīt gan komandas prasmes, gan izaicināt sevi dabaszinātņu disciplīnās. Olimpiādē var piedalīties jaunieši līdz 17 gadu vecumam ar nosacījumu, ka viņiem nav 17 gadi iepriekšējā gada 31. decembrī.

Olimpiāde katru gadu norisinās citā Eiropas Savienības valstī, no katras dalībvalsts piedalās divas komandas ar trīs dalībniekiem komandā. Komandas dalībnieku atlase norisinās divās kārtās. Pirmā kārta ir norisinājusies tiešsaistē 17.janvārī. Pēc pirmās kārtas atlases rezultātiem 50 labākie skolēni tiek uzaicināti uz otro atlases kārtu, kura norisināsies Rīgā 3.februārī. Starp uzaicinātajiem ir arī Aizkraukles novada vidusskolas 10.b klases skolnieks ***Kristers Kokars***. Kristeram jau ir pieredze EUSO – 2017.gadā komanda, kuras sastāvā viņš bija, ieguva sudraba medaļu Dānijā, Kopenhāgenā. Vēlam veiksmi Kristeram šogad un gaidīsim medaļas no Slovēnijas, kur norisināsies EUSO-2018.



.